Diari Oficial de la Generalitat Valenciana


Sumari del DOGV 6479, del 14-03-2011 (2011/2424)

Notificació de la sentència dictada en el judici de modificació de mesures amb relació a fills extramatrimonials contenciós número 71/2010.
-------------------------------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2424


Organisme emissor
:   Jutjat de Violencia Sobre la Dona Número 1 de Torrevieja

Tipus de document
:   Edicte

Notificació de la sentència dictada en el judici de modificació de mesures amb relació a fills extramatrimonials contenciós número 71/2010. [2011/2424]  
Mod. mesures amb relació fills ext. sup. co. 000071/2010  
Magistrat que la dicta: Mariano Carrió Penalva.  
Secretària judicial: Eva María Navarro Simón.   
Part demandant: Jenny Marleny Cabal Santos.  
Lletrada: María José García Ruiz.  
Procurador: Lorenzo Gutiérrez Martín.  
Part demandada: Nelson Patricio Peña Conde.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime íntegrament la demanda contenciosa sobre mesures extramatrimonials, interposada pel procurador dels tribunals el senyor Gutiérrez Martín, en nom i representació de la senyora Cabal Santos, contra el demandat el senyor Peña Conde, declarat en situació legal de rebel·lia processal. Confirme i eleve a definitives totes i cada una de les mesures provisionals que va dictar aquest Jutjat mitjançant una interlocutòria en el moment processal pertinent. I que es troben cosides en aquest procediment.   
Primer. L'atribució a Jenny Marleny Cabal Santos de la guarda i custòdia del seu fill menor, Miguel Ángel, sent-ne la pàtria potestat compartida per ambdós progenitors.  
Segon. S'estableix una pensió d'aliments, a favor del fill menor i amb càrrec al pare, de quatre-cents euros mensuals (400 euros mensuals), pagadors, de bestreta, entre els dies 1 i 5 de cada mes, en el compte que designe la mare.   
Tercer. Règim de visites consistent en caps de setmana alterns des de les 12.00 hores a les 19.00 hores de dissabtes a diumenges, sense pernocta, així com la meitat de les vacances de Nadal, Setmana Santa i un mes d'estiu.  
Quart. Es disposa la prohibició d'eixida del menor, Miguel Ángel Pena Cabal, del territori nacional espanyol, tret d'autorització judicial expressa.  
Mode d'impugnació: recurs d'apel·lació dins del termini de cinc dies, des que es notifique aquesta resolució, davant d'aquest tribunal.  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, haurà de constituir un dipòsit de 50 euros, el qual se li tornarà només en el cas que el recurs siga estimat. El dipòsit l'haurà de constituir ingressant l'esmentada quantitat al banc Banesto, en el compte corresponent a aquest expedient (1224374824799011), i indicant, al camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa. En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà que efectue un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho disposa i firma el jutge. En done fe. El jutge magistrat. La secretària judicial:  
Torrevieja, 17 de febrer de 2011. La secretària judicial: Eva María Navarro Simón.